

Κθ35οη: 5ί9β 
(βιτιΐίθάϋθϋ) 

Ι.οο3ΐίοη: ΑΙίιβηΛ ΕΙΙιηίΚο 
Τγρ09Γ3(ί0^^^ 


365 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 47 

31 Ιανουάριου 2014 


ΔΙΑΚΗΡΥΞΕΙΣ 


ΔΗΜΟΣ ΝΑΥΠΑΚΤΙΑΣ 


( 1 ) 


Αριθμ. 3449 

Ο Δήμος Ναυπακτίας προκηρύσσει ανοικτό διαγω¬ 
νισμό με σφραγισμένες προσφορές και ελεύθερη συ¬ 
μπλήρωση τιμολογίου, με κριτήριο κατακύρωσης την 
συμφερότερη τιμή, για την εκτέλεση των εργασιών 

«ΣΧΕΔΙΑΣΜΟΣ ΚΑΙ ΠΑΡΑΓΩΓΗ ΥΛΙΚΟΥ ΠΡΟΒΟΛΗΣ 
ΠΕΡΙΟΧΩΝ ΑΙΤΩΛΙΚΟΥ - ΜΕΣΟΛΟΓΓΙΟΥ - ΝΑΥΠΑ¬ 
ΚΤΟΥ», προϋπολογισμού 90.000,00 € συμπεριλαμβα¬ 
νομένου του Φ.Π.Α. 

Οι προσφορές για τον διαγωνισμό με όλα τα απαραί¬ 
τητα στοιχεία θα κατατεθούν στο Δήμο μέχρι την 24η 
Φεβρουάριου 2014 και ώρα 10.00 π.μ. αυτοπροσώπως ή 
μέσω εξουσιοδοτημένου εκπροσώπου, ή θα αποσταλούν 
στον Δήμο, στη Διεύθυνση: 

ΔΗΜΟΣ ΝΑΥΠΑΚΤΙΑΣ ΤΜΗΜΑ ΠΡΟΜΗΘΕΙΩΝ ΤΕΡΜΑ 
ΚΟΖΩΝΗ Τ.Κ. 303 00 ΝΑΥΠΑΚΤΟΣ μέχρι την προηγού¬ 
μενη εργάσιμη ημέρα. 

Δεκτοί στον διαγωνισμό γίνονται φυσικά ή νομικά 
πρόσωπα ή συμπράξεις αυτών, που έχουν αντίστοιχη 
εμπειρία στην εκτέλεση της εργασίας «ΣΧΕΔΙΑΣΜΟΣ 
ΚΑΙ ΠΑΡΑΓΩΓΗ ΥΛΙΚΟΥ ΠΡΟΒΟΛΗΣ ΠΕΡΙΟΧΩΝ ΑΙΤΩ- 
ΛΙΚΟΥ - ΜΕΣΟΛΟΓΓΙΟΥ - ΝΑΥΠΑΚΤΟΥ», όπως αυτή 
περιγράφεται στην παρούσα μελέτη ή Δημοτικές Επι¬ 
χειρήσεις που βάσει του καταστατικού τους ασκούν 
τέτοια δραστηριότητα. 

Η εγγύηση συμμετοχής ορίζεται σε 5% επί του προ¬ 
ϋπολογισμού της δαπάνης της εργασίας, δηλαδή στα 
4.500 €. 

Για περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία του Δήμου Ναυπακτίας, οδός 
Τέρμα Κοζώνη στο τηλέφωνο 2634020028, Τμήμα Προ¬ 
μηθειών. 


( 2 ) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΠΥΛΑΙΑΣ-ΧΟΡΤΙΑΤΗ 

Αριθμ. διακ. 7 

Ο Δήμος Πυλαίας-Χορτιάτη Νομού Θεσσαλονίκης δι¬ 
ενεργεί δημόσιο ανοικτό διαγωνισμό και κριτήριο τη 
χαμηλότερη (οικονομικότερη) προσφορά σε ευρώ (€), με 
το μεγαλύτερο ποσοστό έκπτωσης σε ακέραια μονάδα 
επί τοις εκατό, ανάδειξης αναδόχου για τις υπηρεσίες 
«Αποκομιδή απορριμμάτων με χρήση μεγάλων υπο¬ 
δοχέων προσωρινής αποθήκευσης τύπου πρέσσας 
(ρΓβδδ-οοπΙαϊηβΓδ) για ένα έτος» για το νοσοκομείο 
Παπανικολάου και για την κλινική Αγιος Λουκάς, συνο¬ 
λικού προϋπολογισμού 95.485,00 ευρώ συμπεριλαμβανο¬ 
μένου Φ.Π.Α., η ημερομηνία διεξαγωγής του διαγωνισμού 
είναι ημέρα Πέμπτη, 13/2/2014. Ώρα έναρξης υποβολής 
προσφορών η 10:30 π.μ. και ώρα λήξης 11:00 π.μ. Δεν 
υπάρχουν ειδικοί περιορισμοί συμμετοχής. 

Απαιτείται εγγύηση συμμετοχής. Το χρονικό διάστημα 
ισχύος της προσφοράς να είναι τουλάχιστον έξι (6) 
μηνών. Προσφορές γίνονται δεκτές για το σύνολο της 
εργασίας. Η χρηματοδότηση είναι από ιδίους πόρους. 
Η πληρωμή θα γίνεται τμηματικά. 

Οι ενδιαφερόμενοι μπορούν να παραλαμβάνουν τα 
τεύχη της διακήρυξης είτε από το τμήμα Προμηθειών 
του Δήμου (Αποστ. Σαμανίδη 21, Τ.Κ. 55236 Πανόρα¬ 
μα), είτε μέσω ηλεκτρονικού ταχυδρομείου κατόπιν 
σχετικού ηλεκτρονικού αιτήματος στην ηλεκτρονική 
διεύθυνση 3.ά3ΐΐ3@ρίΙθ3-Ιιοι1ΐ3ΐΐ5.9ΐ·, 3.Ι<θί3Νάου@ ρίΙθ3- 
ΙτοΓΐΪ3ΐί5.9Γ. Αρμόδιοι υπάλληλοι οι Δάλλα Αργυρώ και 
Κεφαλίδου Αγγέλα, τηλέφωνα 2313 301087-301009, 
ΐβχ 2310332361. Πληροφορίες για θέματα της μελέτης 
δίδονται στο τηλέφωνο 2310 317812, ί3χ 2310 302691, 
αρμόδιος υπάλληλος: Στέφανος Κουλιδάκης, Τμήμα 
Καθαριότητας. 


Ναύπακτος, 28 Ιανουάριου 2014 

Ο Δήμαρχος 
ΙΩΑΝΝΗΣ ΜΠΟΥΛΕΣ 


Πανόραμα, 28 Ιανουάριου 2014 

Ο Δήμαρχος 
ΙΓΝΑΤΙΟΣ ΚΑΪΤΕΖΙΔΗΣ 

(3) 

ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ 
ΦΥΣΙΚΟΥ ΑΕΡΙΟΥ (ΔΕΣΦΑ) Α.Ε, 

Αριθμ. διακ. 412/13/ΔΔΠ 

Ο Διαχειριστής Εθνικού Συστήματος Φυσικού Αερίου 
(ΔΕΣΦΑ) Α.Ε. προκηρύσσει Διεθνή Ανοικτό Διαγωνισμό 
με αριθμό 412/13/ΔΔΠ και με τίτλο: «Παροχή υπηρεσιών 
διοικητικής υποστήριξης του ΔΕΣΦΑ Α.Ε.». 

Το αντικείμενο των υπηρεσιών είναι η Διοικητική Υπο¬ 
στήριξη των λειτουργιών του ΔΕΣΦΑ ΑΕ, ήτοι, ενδεικτι¬ 
κά και όχι περιοριστικά: 

• Υπηρεσίες γραμματειακής υποστήριξης 

• Υπηρεσίες Διοικητικής Μέριμνας και κάθε είδους 
υπηρεσίες διοικητικής φύσεως. 

Οι ΥΠΗΡΕΣΙΕΣ θα παρέχονται καθημερινά καθ’ όλες 
τις ημέρες και ώρες, κατά τη διάρκεια της Σύμβασης 
που θα υπογράφει. Ο ΔΕΣΦΑ Α.Ε. έχει το δικαίωμα να 
αυξήσει ή να μειώσει το ύψος των παρεχομένων Υπη¬ 
ρεσιών, χωρίς πρόσθετες απαιτήσεις εκ μέρους του 
Αναδόχου με την έκδοση Εντολών Αλλαγών κατά το 
Άρθρο 6 των Γενικών Όρων της Σύμβασης και με προ¬ 
σαρμογή του Συμβατικού Τιμήματος κατά το άρθρο 3 
του Συμφωνητικού Σύμβασης. 

Ο Ανάδοχος πρέπει να είναι σε θέση να παρέχει τις 
ανωτέρω Υπηρεσίες άμεσα με την ανάθεση. 

Οι υπ’ όψιν Υπηρεσίες υπόκεινται στον έλεγχο και 
έγκριση του ΔΕΣΦΑ. 

Προϋπολογισμός: Ο προϋπολογισμός της σύμβασης, 
επί του οποίου αντιστοιχεί η προσφορά, ανέρχεται στο 
ποσό του ενός εκατομμυρίου εκατόν εβδομήντα πέντε 
χιλιάδων (€ 1.175.000,00) ευρώ πλέον Φ.Π.Α. για ένα (1) 
έτος. 

Ο ΔΕΣΦΑ έχει δικαίωμα να ζητήσει επέκταση για ένα 
(1) επιπλέον έτος με τους ίδιους όρους αμοιβής. 

Κριτήριο ανάθεσης: Η χαμηλότερη τιμή. Ο ΔΕΣΦΑ θα 
αναθέσει την προμήθεια υπηρεσιών στον ΠΡΟΣΦΕΡΟ- 
ΝΤΑ του οποίου η ΠΡΟΣΦΟΡΑ έχει γίνει αποδεκτή και 
έχει προσφέρει το μικρότερο ποσοστό αμοιβής επί του 
κόστους των υπό παροχή υπηρεσιών. 

Προσφορές με ποσοστό αμοιβής μικρότερο ή ίσο του 
0,5 % απορρίπτονται διότι δεν καλύπτουν το ελάχιστο 
λειτουργικό κόστος των ζητούμενων υπηρεσιών σύμ¬ 
φωνα με τους όρους της Διακήρυξης. 

Τόπος Παράδοσης: Οι υπηρεσίες παρέχονται σύμφωνα 
με τις ανάγκες του ΔΕΣΦΑ και σύμφωνα με τους ΓΕΝΙ¬ 
ΚΟΥΣ ΟΡΟΥΣ, στα Κεντρικά Γ ραφεία του ΔΕΣΦΑ ή σε 
όποια άλλη εγκατάσταση του ΔΕΣΦΑ υπάρχει ανάγκη, 
κατά την κρίση του ΔΕΣΦΑ. 

Γλώσσες: Ελληνική ή/και Αγγλική 

Ημερομηνία Λήξης Υποβολής Προσφορών: 14/03/2014 
ημέρα Παρασκευή, μέχρι τις 12:00 μ.μ., στην Κεντρι¬ 
κή Γραμματεία, στο ισόγειο των Κεντρικών Γραφείων 
του Διαχειριστή Εθνικού Συστήματος Φυσικού Αερίου 
(ΔΕΣΦΑ) Α.Ε., Λ. Μεσογείων 357-359, 152 31 Χαλάνδρι, 
με την ένδειξη: 

ΔΙΑΓΩΝΙΣΜΟΣ ΔΕΣΦΑ 412/13/ΔΔΠ για την «Παροχή 
Υπηρεσιών Διοικητικής Υποστήριξης του ΔΕΣΦΑ Α.Ε.» 

Εκπρόθεσμες Προσφορές δεν θα αποσφραγιστούν και 
θα επιστραφούν κλειστές στους αποστολείς. 

Τα τεύχη της Διακήρυξης του Διαγωνισμού διατίθε¬ 
νται δωρεάν έως τις 28/02/2014 κατά τις εργάσιμες 
ημέρες και ώρες 09:00 π.μ.-16:00 μ.μ., στη Διεύθυνση: 


ΔΕΣΦΑ Α.Ε. Λ. Μεσογείων 357-359,152 31 Χαλάνδρι, 4ος 
όροφος (Γ. Πρίμπας - Δ/ντής Διοικητικών Προμηθειών 
τηλ. 210 65 01 815). 

Σημειώνεται ότι προσφορές μπορούν να υποβάλουν 
μόνο οι ενδιαφερόμενοι που έχουν παραλάβει τα τεύχη 
της διακήρυξης του Διαγωνισμού. 

Ημερομηνία Αποσφράγισης Προσφορών: Παρασκευή 
14/03/2014 και ώρα 12:30 μ.μ., παρουσία εξουσιοδοτημέ¬ 
νων εκπροσώπων των εταιρειών που έχουν υποβάλει 
εμπρόθεσμα την προσφορά τους. Η αποσφράγιση θα 
γίνει σύμφωνα με την διαδικασία που αναλυτικά περι- 
γράφεται στο τεύχος της διακήρυξης του Διαγωνισμού. 

Ημερομηνίες Δημοσίευσης της Διακήρυξης στον Ελ¬ 
ληνικό Τ ύπο: 

1. ΗΜΕΡΗΣΙΑ - Ημερομηνία Δημοσίευσης: Σάββατο 
01/02/2014 

2. ΧΡΗΜΑΤΙΣΤΗΡΙΟ - Ημερομηνία Δημοσίευσης: Σάβ¬ 
βατο 01/02/2014 

3. ΕΠΙΚΑΙΡΟΤΗΤΑ ΔΥΤΙΚΗΣ ΑΤΤΙΚΗΣ - Ημερομηνία 
Δημοσίευσης: Παρασκευή 31/01/2014 

4. ΕΠΙΚΑΙΡΑ ΚΟΡΩΠΙ - Ημερομηνία Δημοσίευσης: Σάβ¬ 
βατο 01/02/2014 

Η σχετική περιληπτική διακήρυξη έχει εισαχθεί και 
στο δικτυακό τόπο (ως ανωτέρω) του ΔΕΣΦΑ Α.Ε. για 
ενημέρωση των ενδιαφερομένων. 

Πληροφορίες όλες τις εργάσιμες ημέρες από: 9:00 π.μ. 
έως 16:00 μ.μ. από τη Διεύθυνση Διοικητικών Προμηθειών 
του ΔΕΣΦΑ Α.Ε./Τμήμα Διαγωνισμών και Συμβάσεων, 4ος 
όροφος, Λ. Μεσογείων 357-359, 152 31 Χαλάνδρι, τηλ.: 
210 65 01 815, ίαχ: 210 67 49 504. 

Χαλάνδρι, 28 Ιανουάριου 2014 

Ο Διευθυντής Διοικητικών Προμηθειών 
ΓΕΩΡΓΙΟΣ ΠΡΙΜΠΑΣ 
-♦- 

(4) 

ΝΟΜΟΣ ΑΤΤΙΚΗΣ 
ΔΗΜΟΣ ΩΡΩΠΟΥ 

Ο Δήμος Ωρωπού Αττικής προκηρύσσει ανοιχτό δια¬ 
γωνισμό για την ανάθεση του έργου «ΔΗΜΟΤΙΚΗ ΟΔΟ¬ 
ΠΟΙΙΑ ΔΗΜΟΥ ΩΡΩΠΟΥ» με προϋπολογισμό 1.600.000,00 
€ (με Φ.Π.Α. 23%). 

Το έργο συντίθεται από την ακόλουθη κατηγορίες: 
ΟΔΟΠΟΙΙΑ. 

1. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) και να προμηθευθούν θεωρημέ¬ 
νο έντυπο προσφοράς (κατά τις εργάσιμες ημέρες 
και ώρες) από Τεχνικής Υπηρεσίας του Δήμου Ωρω¬ 
πού., οδός Λ. Χαλκουτσίου 50 Ωρωπός, Πληροφορίες 
Κουντουριώτου Ελένη, τηλ.: 22953 20334., μέχρι τις 
13/02/2014. 

Ο διαγωνισμός θα διεξαχθεί στις 18/02/2014 ημέρα Τρί¬ 
τη και ώρα 10.00 π.μ. (ώρα λήξης υποβολής προσφορών) 
στο Δημοτικό κατάστημα Ωρωπού. Αν για οποιονδήποτε 
λόγο δεν διεξαχθεί η δημοπρασία την προαναφερθείσα 
ημερομηνία ή αν διεξαχθεί μεν, αλλά δεν κατατεθεί 
καμιά προσφορά, θα διενεργηθεί σε νέα ημερομηνία 
που θα καθορίσει με πράξη της η Προϊσταμένη Αρχή 
και η οποία θα γνωστοποιηθεί με έγγραφο πέντε (5) 
τουλάχιστον εργάσιμες ημέρες πριν τη νέα ημερομηνία, 
σε όσους έλαβαν τεύχη του διαγωνισμού. Η ίδια δια- 

δικασία μπορεί να επαναληφθεί και δεύτερη φορά με 
τους ίδιους όρους και προϋποθέσεις. Σημειώνεται ότι 
στις νέες αυτές ημερομηνίες δεν μπορούν να ζητήσουν 
και να λάβουν τεύχη του διαγωνισμού και να συμμετά- 
σχουν σ' αυτόν ενδιαφερόμενοι που δεν εκδήλωσαν 
ενδιαφέρον την προηγούμενη φορά. 

Η Διακήρυξη του έργου έχει συνταχθεί κατά το εγκε¬ 
κριμένο από τον Υπουργό ΠΕΧΩΔΕ υπόδειγμα τύπου Β. 

Η οικονομική προσφορά των διαγωνιζομένων, θα υπο¬ 
βληθεί με το σύστημα προσφοράς με επιμέρους ποσο¬ 
στά έκπτωσης του άρθρου 6 του Ν. 3669/08 (ΚΔΕ) και 
κριτήριο ανάθεσης είναι η χαμηλότερη τιμή. 

2. Στο διαγωνισμό γίνονται δεκτοί: 

2.1 Μεμονωμένες εργοληπτικές επιχειρήσεις 
α) Εγγεγραμμένες στο Μ.Ε.ΕΠ. που τηρείται στη 
Γ.Γ.Δ.Ε. του ΥΠΕΧΩΔΕ εφόσον ανήκουν στις τάξεις: 


ΚΑΤΗΓΟΡΙΑ 

ΠΡΟΫΠΟΛΟΓΙΣΜΟΣ 

(€) 

ΚΑΛΟΥΜΕΝΕΣ 

ΤΑΞΕΙΣ 

ΟΔΟΠΟΙΙΑ 

1.266.468,01€ 

2η, 3η (2η, 3η 4η 
ΕΝΤΟΣ) 


β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

21.2 Κοινοπραξίες Εργοληπτικών Επιχειρήσεων, των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους 41, υπό τους όρους του άρθρου 
16 παρ. 7 του ΚΔΕ42 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Προκαταβολή δεν δύναται να χορηγηθεί κατά τις 
διατάξεις των παραγράφων 10 και 15 του άρθρου 25 
του Ν. 3614/2007, όπως συμπληρώθηκαν και ισχύουν. 

4. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 25.129,36 € και ισχύ 
τουλάχιστον 9 μηνών και 30 ημερών από την ημέρα 
διεξαγωγής της Δημοπρασίας (και των επαναληπτικών 
αυτής). 

Η εγγυητική επιστολή θα απευθύνεται προς τον Δήμο 
Ωρωπού και σε περίπτωση διαγωνιζόμενης κοινοπρα¬ 
ξίας πρέπει να είναι κοινές υπέρ όλων των μελών της. 

Ο χρόνος ισχύος των προσφορών είναι 9 μήνες. 

5. Χρόνος εκτέλεσης του έργου ορίζονται οι δώδεκα 
(12) μήνες. 

6. Το έργο χρηματοδοτείται από τον Δήμο Ωρωπού 
ΙΔΙΟΙ ΠΟΡΟΙ και ΣΑΤΑ 


7. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Ωρωπού. 

Ο Δήμαρχος 

ΙΩΑΝΝΗΣ ΟΙΚΟΝΟΜΑΚΟΣ 

-♦- 

(5) 

ΝΟΜΟΣ ΑΤΤΙΚΗΣ 
ΔΗΜΟΣ ΣΑΛΑΜΙΝΑΣ 

Αριθμ. 2421 

Ο Δήμος ΣΑΛΑΜΙΝΟΣ επαναπροκυρήσσει ανοικτό 
πλειοδοτικό διαγωνισμό με σφραγισμένες προσφορές 
για την: «Περισυλλογή εγκαταλελειμμένων οχημάτων 
του Δήμου» σύμφωνα με τις διατάξεις του Π.Δ. 28/80 
(ΦΕΚ11/Α/15-1-80) περί εκτελέσεως έργων ΟΤΑ του Π.Δ. 
116/2004, (ΦΕΚ 81/Α/5-3-04) και του Ν. 3852/2010. 

Η κατάρτιση των όρων έγινε με την υπ’ αριθμ. 402/2013 
απόφ. Ο.Ε. και με την 12/2014 απόφ. αποφασίστηκε η 
επαναδημοπράτηση της ανωτέρω εργασίας διότι ο δι¬ 
αγωνισμός της 16ης -12-2013 προέβει άγονος. 

Ο διαγωνισμός θα διενεργηθεί στο Δημοτικό Κατά¬ 
στημα Λεωφ. Καραμανλή 1 στις 21-1-2014, ημέρα ΠΑΡΑΣ¬ 
ΚΕΥΗ ώρα 10:00 π.μ. και ώρα λήξης της αποδοχής των 
προσφορών 10:15 π.μ. 

Το αντικείμενο οι όροι και οι υποχρεώσεις του έργου 
περιλαμβάνονται στην υπ’ αριθμ. 12/2014 απόφαση Οικ. 
Επιτροπής. 

Πληροφορίες για τον διαγωνισμό παρέχονται κατά 
τις εργάσιμες ημέρες και ώρες από την Δ/νση Περιβάλ¬ 
λοντος Πρασίνου και Καθαριότητας του Δήμου στον 
2ο όροφο. 

Για τεχνικές πληροφορίες: Σταμάτιος Βαφειαδάκης 
210 4646 047 ΡΑΧ: 210 4646 190. 

Σαλαμίνα, 29 Ιανουάριου 2014 

Ο Δήμαρχος 
ΓΙΑΝΝΗΣ ΤΣΑΒΑΡΗΣ 

-♦- 

( 6 ) 

ΔΗΜΟΤΙΚΗ ΕΠΙΧΕΙΡΗΣΗ 

ΥΔΡΕΥΣΗΣ - ΑΠΟΧΕΤΕΥΣΗ ΑΡΓΟΥΣ - ΜΥΚΗΝΩΝ 
Αριθμ. 115 

Η Δημοτική Επιχείρηση Ύδρευσης - Αποχέτευσης 
Αργους - Μυκηνών (Δ.Ε.Υ.Α.ΑΡ.Μ.) διακηρύσσει ανοιχτή 
διαδικασία για την επιλογή αναδόχου κατασκευής του 
έργου: «Επέκταση δικτύων ύδρευσης - αποχέτευσης 
στην πόλη του Αργους» με το σύστημα με επί μέρους 
ποσοστά έκπτωσης κατά ομάδες τιμών ομοειδών ερ¬ 
γασιών του άρθρου 6 του Ν. 3669/08. 

2. Ο συνολικός προϋπολογισμός του έργου ανέρχεται 
στο ποσό των 180.000,00 € χωρίς Φ.Π.Α. 

3. Τόπος εκτέλεσης του έργου: Ο πολεοδομικός ιστός 
της πόλης του Άργους. 

4. Ο διαγωνισμός θα διεξαχθεί σύμφωνα με τις δι¬ 
ατάξεις του Ν. 3669/08 «Κύρωση της κωδικοποίησης 
της νομοθεσίας κατασκευής δημοσίων έργων (ΚΔΕ) και 
τους όρους της αναλυτικής διακήρυξης. Κριτήριο για 
την ανάθεση της σύμβασης είναι η χαμηλότερη τιμή, 
όπως ειδικότερα ορίζεται στο Ν. 3669/08. 

5. Ο διαγωνισμός θα διενεργηθεί στα γραφεία της 
Δ.Ε.Υ.Α.ΑΡ.Μ., Δαναού 3-5 στο Άργος, την 18.2.2014, ημέρα 
Τρίτη και ώρα 10:00 π.μ. 

6. Ως ημερομηνία λήξης της προθεσμίας παραλαβής 
των προσφορών στο διαγωνισμό, ορίζεται η 18.2.2014, 
ημέρα Τρίτη. Ώρα λήξης της υποβολής προσφορών ορί¬ 
ζεται η 10:00 π.μ. 

7. Το έντυπο της οικονομικής προσφοράς και τα 
τεύχη δημοπράτησης διατίθενται στα γραφεία της 
Δ.Ε.Υ.Α.ΑΡ.Μ., Δαναού 3-5 στο Αργος μέχρι και την 
13η Φεβρουάριου 2014, ημέρα Πέμπτη. 

8. Το έργο χρηματοδοτείται από ίδιους πόρους της 
Δ.Ε.Υ.Α.ΑΡ.Μ. 

9. Στο διαγωνισμό δικαιούνται να συμμετάσχουν με¬ 
μονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α2,1η και 2η (εντός νο¬ 
μού ή γειτονικού) τάξη πτυχίου για έργα κατηγορίας 
ΥΔΡΑΥΛΙΚΑ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

10. Για την έγκυρη συμμετοχή στο διαγωνισμό κατατί¬ 
θενται από τους διαγωνιζόμενους, εγγυητικές επιστολές 
συμμετοχής, που ανέρχονται σε ποσοστό 2% επί του 
προϋπολογισμού της υπηρεσίας, χωρίς αναθεώρηση 
και Φ.Π.Α, ήτοι στο ποσό των 3.438,00 €. Οι εγγυητικές 
επιστολές απευθύνονται είτε στην υπηρεσία που διε¬ 
ξάγει το διαγωνισμό, είτε στο φορέα κατασκευής, είτε 
στον κύριο του έργου και σε περίπτωση διαγωνιζόμενης 
κοινοπραξίας πρέπει να είναι κοινές υπέρ όλων των 
μελών της. Οι εγγυητικές επιστολές συμμετοχής δεν 
γίνονται δεκτές, αν έχουν χρόνο ισχύος μικρότερο των 
5 μηνών και 30 ημερών, από την ημερομηνία δημοπρά¬ 
τησης, δηλαδή πρέπει να έχουν ισχύ τουλάχιστον μέχρι 
την 11η Αυγούστου 2014. 

11. Ο χρόνος ισχύος της οικονομικής προσφοράς ορίζε¬ 
ται σε έξι (6) ημερολογιακούς μήνες από την ημερομηνία 
υποβολής της. 

12. Ο χρόνος περαίωσης του έργου είναι δέκα (10) 
ημερολογιακούς μήνες. 

13. Πληροφορίες και αντίγραφα της διακήρυξης του 
διαγωνισμού παρέχονται τις εργάσιμες ημέρες και ώρες, 
από το Γ ραφείο Γ ραμματείας της Δ.Ε.Υ.Α.ΑΡ.Μ. Αρμόδιος 
υπάλληλος η Δημοπάνα Χριστίνα, Δαναού 3-5, τηλέφω¬ 
νο 2751023938-40. 

Αργος, 29 Ιανουάριου 2014 
Ο Πρόεδρος 

ΠΑΝΑΓΙΩΤΗΣ ΣΧΟΙΝΟΧΩΡΙΤΗΣ 


(7) 

ΟΡΓΑΝΙΣΜΟΣ ΛΑΪΚΩΝ ΑΓΟΡΩΝ 
ΘΕΣΣΑΛΟΝΙΚΗΣ 

Αριθμ. 717π 

Ο Οργανισμός Λαϊκών Αγορών Θεσσαλονίκης μετά τις 
υπ’ αριθμ. 1/θέμα 4ο/20-01-2014 και 4/θέμα 4/28-01-2014 
αποφάσεις του προκηρύσσει Ανοικτό δημόσιο διαγωνι¬ 
σμό για τη μίσθωση και παροχή υπηρεσίας με κινητές 
χημικές τουαλέτες σαράντα (40) τεμαχίων (κλειστού 
τύπου χωρίς ανακύκλωση) μεταφερόμενες με προθά¬ 
λαμο και χειρονιπτήρα με ποδοκίνητη αντλία για την 
κάλυψη των αναγκών υγιεινής στις Λαϊκές Αγορές 
αρμοδιότητας ΟΛΑΘ για χρονικό διάστημα δέκα (10) 
μηνών, με την υποχρέωση καθημερινής μεταφοράς και 
εγκατάστασής τους στους χώρους των Λαϊκών Αγορών 
Νομού Θεσσαλονίκης (εντός και εκτός πόλεως) καθώς 
και την υποχρέωση καθημερινού καθαρισμού και απολύ¬ 
μανσής τους, με κριτήριο κατακύρωσης τη χαμηλότερη 
σε ευρώ προσφορά. 

ΠΡΟΫΠΟΛΟΓΙΣΜΟΣ 130.000,00 ευρώ για δέκα μήνες 
(εκατό τριάντα χιλιάδες ευρώ) μη συμπεριλαμβανομένου 
του Φ.Π.Α. 

• Η δαπάνη θα βαρύνει τον προϋπολογισμό του Ορ¬ 
γανισμού Λαϊκών Αγορών Θεσσαλονίκης. 

• Διάρκεια έργου δέκα (10) μήνες από την υπογραφή 
της σύμβασης. 

• Ημερομηνία δημοσίευσης της προκήρυξης στο Εθνι¬ 
κό Τυπογραφείο και στον Ημερήσιο Ελληνικό Τύπο: 
31/01/2014. 

• Παραλαβή τεύχους προκήρυξης: Οργανισμός Λαϊκών 
Αγορών Θεσσαλονίκης-Τμήμα Οικονομικής Διοίκησης 
και Εσόδων. 

• Τόπος υποβολής προσφορών στα γραφεία του Ορ¬ 
γανισμού Λαϊκών Αγορών Θεσσαλονίκης, I. Δραγούμη 
4 (5ος όροφος), Τ.Κ. 54624 - Θεσσαλονίκη. 

• Οι διαγωνιζόμενοι υποβάλουν τις προσφορές αυτο¬ 
προσώπως ή δια νόμιμου εκπροσώπου ή ταχυδρομικά 
μέχρι και την Δευτέρα 17η Φεβρουάριου 2014 και ώρα 
12:30 μ.μ. Προσφορές που κατατίθενται μετά την παρα¬ 
πάνω ημερομηνία και ώρα είναι εκπρόθεσμες και δεν 
γίνονται δεκτές. 

• Δεν επιτρέπεται η υποβολή προσφοράς για μέρος 
του αντικειμένου του παρόντος διαγωνισμού. Επίσης δεν 
επιτρέπονται οι εναλλακτικές προσφορές και οι αντι¬ 
προσφορές, οι οποίες απορρίπτονται ως απαράδεκτες. 

• Οι υποβαλλόμενες στο διαγωνισμό αυτό προσφορές 
ισχύουν και δεσμεύουν τους προσφέροντες για εκατόν 
είκοσι (120) ημέρες, προσμετρούμενες από την επομένη 
της διενέργειας του διαγωνισμού, η δε ισχύς της εγγύ¬ 
ησης συμμετοχής ύψους 5% επί της προϋπολογισθεί- 
σας δαπάνης με το Φ.Π.Α., πρέπει να είναι μεγαλύτερη 
κατά ένα (1) μήνα του χρόνου ισχύος της προσφοράς 
με δυνατότητα παράτασης αν χρειασθεί. Προσφορά ή 
εγγύηση που ορίζει χρόνο μικρότερο των παραπάνω 
αναφερομένων απορρίπτεται ως απαράδεκτη. 

• Ο διαγωνισμός θα γίνει στα γραφεία του Οργα¬ 
νισμού Λαϊκών Αγορών Θεσσαλονίκης, I. Δραγούμη 4 
(5ος όροφος) την Δευτέρα 17 Φεβρουάριου 2014 και 
ώρα 13:00 μ.μ. από την Επιτροπή Διενέργειας του Δι¬ 
αγωνισμού. 

• Πληροφορίες και τυχόν διευκρινήσεις στα τηλέ¬ 
φωνα 2310/261091, 2310/252120, ίαχ: 2310/252145 Σιμέλα 
Κωνσταντινίδου. 

Δικαίωμα συμμετοχής στο διαγωνισμό έχουν: 

α) Όλα τα φυσικά ή νομικά πρόσωπα 

β) Συνεταιρισμοί. 

γ) Ενώσεις προμηθευτών που υποβάλουν κοινή προ¬ 
σφορά. 

δ) Κοινοπραξίες προμηθευτών 

• Η περίληψη της διακήρυξης θα δημοσιευτεί σε δύο 
(2) ημερήσιες οικονομικές εφημερίδες, σε μία (1) εφημε¬ 
ρίδα της Θεσσαλονίκης ευρείας κυκλοφορίας και στο 
Εθνικό Τυπογραφείο. Τα έξοδα δημοσίευσης της περί¬ 
ληψης στον Ελληνικό Τύπο θα βαρύνουν τον Οργανισμό 
Λαϊκών Αγορών Θεσσαλονίκης. 

• Εφόσον από τους ενδιαφερομένους προμηθευτές 
ζητηθούν συμπληρωματικές πληροφορίες σχετικές με 
τα έγγραφα του διαγωνισμού μέχρι και οκτώ (8) ημέ¬ 
ρες προ της εκπνοής της προθεσμίας άσκησης της 
ένστασης του άρθρου 15 παρ. 2 περ. α του Π.Δ. 118/07, 
αυτές παραδίδονται ή αποστέλλονται σε αυτούς το 
αργότερο τρεις (3) ημέρες προ της εκπνοής της ως 
άνω προθεσμίας. 

• Εφόσον ζητηθούν έγκαιρα συμπληρωματικές πλη¬ 
ροφορίες, σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες πριν από 
την ημερομηνία λήξης της προθεσμίας που έχει ορισθεί 
για την υποβολή των προσφορών. 

Θεσσαλονίκη, 29 Ιανουάριου 2014 

Ο Πρόεδρος του Δ.Σ. 

ΜΙΧΑΗΛ ΠΑΠΠΟΥ 

- ♦ - 

( 8 ) 

ΟΡΓΑΝΙΣΜΟΣ ΛΑΪΚΩΝ ΑΓΟΡΩΝ 
ΘΕΣΣΑΛΟΝΙΚΗΣ 

Αριθμ. 715 

Ο Οργανισμός Λαϊκών Αγορών Θεσσαλονίκης μετά 
την υπ’ αριθμ. 4/θέμα 4/28-01-2014, αποφάσισε την ακύ¬ 
ρωση της προκήρυξης ανοικτού δημόσιου διαγωνισμού 
για τη μίσθωση και παροχή υπηρεσίας με κινητές χημι¬ 
κές τουαλέτες σαράντα (40) τεμαχίων (κλειστού τύπου 
χωρίς ανακύκλωση) στους χώρους λειτουργίας λαϊκών 
αγορών αρμοδιότητας Ο.Λ.Α.Θ., με κριτήριο κατακύρω- 
σης τη χαμηλότερη σε ευρώ προσφορά (αριθμ. διακή¬ 
ρυξης 1/2014, αριθμ. πρωτ.: 520/22-01-2014) λόγω λάθους 
στους κανόνες δημοσιότητας της διακήρυξης. 

Η ακύρωση της διακήρυξης θα δημοσιευτεί σε δύο (2) 
ημερήσιες οικονομικές εφημερίδες, σε μία (1) εφημερίδα 
της Θεσσαλονίκης ευρείας κυκλοφορίας και στο Εθνικό 
Τυπογραφείο. Τα έξοδα δημοσίευσης της ακύρωσης 
της διακήρυξης στον Ελληνικό Τύπο θα βαρύνουν τον 
Οργανισμό Λαϊκών Αγορών Θεσσαλονίκης. 

Θεσσαλονίκη, 29 Ιανουάριου 2014 

Ο Πρόεδρος του Δ.Σ. 

ΜΙΧΑΗΛ ΠΑΠΠΟΥ 

- ♦ - 

(9) 

ΥΠΟΥΡΓΕΙΟ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

ΚΕΝΤΡΟ ΚΟΙΝ. ΠΡΟΝΟΙΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

ΠΑΡΑΡΤΗΜΑ Α.Α.Π. με Α.Θ. - ΝΠΔΔ 

Αριθμ. διακ. 1/2014 

Το Κέντρο Κοιν. Πρόνοιας, Π.Κ.Μ. Παράρτημα Α.Α.Π. με 
Α.Θ. μετά την 6η/17.12.2013, θέμα 6ο, απόφαση του Δ.Σ. 


του Κέντρου, την υπ’ αριθμ. 10054/2484/8.4.2013 υπουρ¬ 
γική απόφαση (ΦΕΚ 948/18.4.2013 τ.Β') «Προμήθειες Φο¬ 
ρέων εποπτευομένων από το Υπουργείο Εργασίας Κοιν. 
Ασφάλειας και Πρόνοιας και την Δ29/7712/376/28.3.2013 
Υπ. Εργασίας Κοιν. Ασφάλισης και Πρόνοιας «Εγκριση 
σκοπιμότητας διενέργειας διαγωνισμών», προκηρύσσει 
Πρώτο ανοιχτό δημόσιο διαγωνισμό με σφραγισμένες 
προσφορές για προμήθεια τροφίμων έτους 2014 προϋ¬ 
πολογισμού 180.000,00 € + Φ.Π.Α. 

Ο δ/σμός θα διενεργηθεί στα γραφεία του Κέντρου 
σύμφωνα με τις δ/ξεις του Ν. 2286/90 και Π.Δ. 118/07 και 
με κριτήριο κατακύρωσης την χαμηλότερη προσφορά 
(ή έκπτωση). 

Ημερομηνία λήξης κατάθεσης προσφορών ορίζεται η 
4.3.2014 ημέρα Τρίτη και ώρα 13:30. 

Η αποσφράγιση του κυρίως φακέλου θα γίνει από 
την αρμόδια επιτροπή την 5.3.2014 ημέρα Τετάρτη και 
ώρα 10:30 π.μ. 

Η αποσφράγιση των οικονομικών προσφορών θα γίνει 
σε ημερομηνία που θα οριστεί από την επιτροπή και 
αφού ειδοποιηθούν οι συμμετέχοντες. 

Οι ενδιαφερόμενοι μπορούν να ζητήσουν, πληροφο¬ 
ρίες τους όρους και τις τεχνικές προδιαγραφές του 
δ/σμού από το Γ ραφείο Προμηθειών της Μονάδας (τηλ. 
2313-320100) Σταύρος Πολυζωίδης (ες. 2027) Σιώσιος 
Ευστάθιος (εσ. 2065) τις εργάσιμες ημέρες 10:00 -12:00 
μέχρι και τέσσερις (4) εργάσιμες ημέρες πριν την ημε¬ 
ρομηνία λήξης κατάθεσης των προσφορών. 

Τα έξοδα δημοσίευσης βαρύνουν την Μονάδα. 

Τιμή διακήρυξης και Τεχνικές προδιαγραφές 5,00 €. 

Θεσσαλονίκη, 25 Ιανουάριου 2014 

Η Πρόεδρος του Δ.Σ. 

ΣΥΛΒΑΝΑ ΚΑΡΑΣΑΒΒΙΔΟΥ 

-♦- 

( 10 ) 

ΝΟΜΟΣ ΚΥΚΛΑΔΩΝ 
ΔΗΜΟΣ ΜΥΚΟΝΟΥ 

Αριθμ. 737 

Ο Δήμος Μυκόνου, προκηρύσσει ανοικτό διαγωνισμό 
με τίτλο «Επισκευή και συντήρηση όλων των οχημάτων 
του Δήμου Μυκόνου και προμήθεια ανταλλακτικών και 
ελαστικών για το έτος 2014» με κριτήριο κατακύρωσης 
το μεγαλύτερο ποσοστό έκπτωσης σε ακέραιες μονά¬ 
δες επί τοις εκατό (%) στο τιμολόγιο που θα προσκο¬ 
μιστεί από τους συμμετέχοντες. 

Ο προϋπολογισμός της δαπάνης της δαπάνης ανέρ¬ 
χεται στο ποσό των 120.000,00 ευρώ συμπεριλαμβα¬ 
νομένου του Φ.Π.Α. εκ των οποίων τα 82.109,08 ευρώ 
αφορούν την προμήθεια ανταλλακτικών -ελαστικών και 
τα 37.890,92 ευρώ την παροχή εργασίας συντήρησης 
και επισκευής και θα βαρύνει τον προϋπολογισμό του 
οικονομικού έτους 2014 και θα χρηματοδοτηθεί από 
ίδιους πόρους του Δήμου. 

Η προμήθεια θα πραγματοποιηθεί σύμφωνα με τα 
οριζόμενα: 

α) στην απόφαση 11389/93 (Ενιαίος Κανονισμός Προ¬ 
μηθειών Ο.Τ.Α.), του Υπ. Εσωτερικών 

β) στον Ν. 2286/1-1-1995 (Φ.Ε.Κ. 19/Α71.2.95) «Προμήθειες 
Δημοσίου Τομέα και ρυθμίσεις συναφών θεμάτων», 

γ) στο Π.Δ. 394/96, «Κανονισμός Προμηθειών του Δη¬ 
μοσίου», (Φ.Ε.Κ. 266/Α796 ή του οικείου Κανονισμού Προ¬ 
μηθειών φορέα κατά περίπτωση και μέχρι της εκδόσεως 
νέων βάσει του 2286/95, 

δ) στο ΠΔ. 370/1995 (Φ.Ε.Κ. 199/Α'/95) «Προσαρμογή της 
Ελληνικής νομοθεσίας περί κρατικών προμηθειών προς 
το κοινοτικό δίκαιο κ.λπ.», προκειμένου για προμήθειες 
αξίας 200.000 € και άνω. 

ε) στις λοιπές διοικητικές πράξεις, που εκδίδονται σε 
εκτέλεση εξουσιοδοτικών διατάξεων του Ν. 2286/95, 

στ) στον Ν. 2328/95 (Φ.Ε.Κ 159/Α795) όπως τροποποιή¬ 
θηκε με τους Ν. 2372/96 (Φ.Ε.Κ. 29/Α/96), 2414/96 (Φ.Ε.Κ. 
138/96) και του Π.Δ. 82/96 Φ.Ε.Κ. 66/Α/96. 

ζ) στο Π.Δ. 410/95 Δημοτικός και Κοινοτικός Κώδικας 
στο Ν. 3463/2006 όπως τροποποιημένες ισχύουν. 

Ο διαγωνισμός θα γίνει στην αίθουσα του Δημοτικού 
Συμβουλίου του Δήμου Μυκόνου την 21/02/2014 ημέρα 
Παρασκευή και ώρα 11:30 π.μ., ενώπιον της αρμόδιας 
επιτροπής. Ως ώρα λήξεως των προσφορών ορίζεται η 
11:00 π.μ. την ίδια ημέρα. 

Σε περίπτωση που αποβεί άγονος θα επαναληφθεί την 
05/03/2014 ημέρα Τετάρτη και ώρα 11:30 π.μ., ενώπιον 
της αρμόδιας επιτροπής και στο ίδιο μέρος. 

Στο διαγωνισμό γίνονται δεκτοί αναγνωρισμένοι προ¬ 
μηθευτές, που είναι γραμμένοι στο οικείο επιμελητήριο 
ή επαγγελματική οργάνωση. 

Λεπτομέρειες των όρων της διακήρυξης, θα δίδονται 
από το Γ ραφείο Κινήσεως Δήμου Μυκόνου, Ασημομύτη - 
Στάη Μιχαήλ, κατά τις εργάσιμες ημέρες και ώρες, στα 
τηλέφωνα 22890-23988 και 22890-23261. 

Μύκονος, 29 Ιανουάριου 2014 

Η Ασκούσα καθήκοντα Δημάρχου 
ΕΙΡΗΝΗ ΓΡΥΠΑΡΗ 
-♦- 

( 11 ) 

ΝΟΜΟΣ ΛΑΚΩΝΙΑΣ 
ΔΗΜΟΣ ΑΝΑΤΟΛΙΚΗΣ ΜΑΝΗΣ 

Αριθμ. 1635 

Ο Δήμος ΑΝΑΤΟΛΙΚΗΣ ΜΑΝΗΣ προκηρύσσει ανοιχτό 
διαγωνισμό για την ανάθεση του έργου: «ΟΔΟΠΟΙΙΑ 
Δ..Ε. ΟΙΤΥΛΟΥ 2014» με προϋπολογισμό δημοπρατου- 
μένων εργασιών 365850,52 € (χωρίς Φ.Π.Α. και αναθε¬ 
ώρηση). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
υποχρεώσεων κλπ.) από την έδρα του Δήμου Ανατολι¬ 
κής Μάνης στο Γύθειο μέχρι την 13/2/2014, πληροφορίες 
στο τηλέφωνο 2733360317 ΚΑΙ 316, αρμόδιοι υπάλληλοι 
για επικοινωνία: ΕΛΕΝΗ ΚΑΤΣΑΡΗ - ΓΙΩΡΓΟΣ ΘΕΟΔΩ- 
ΡΟΠΟΥΛΟΣ. 

Ο διαγωνισμός θα διεξαχθεί στις 18/2/2014 και ώρα 
10:00 π.μ. και το σύστημα υποβολής προσφορών είναι 
ΕΝΙΑΙΟ ΠΟΣΟΣΤΟ ΕΚΠΤΩΣΗΣ επί τοις εκατό του τιμο¬ 
λογίου της μελέτης του άρθρου 5 του Ν. 3669/08 (ΚΔΕ). 

Στο διαγωνισμό γίνονται δεκτοί: 

Στο διαγωνισμό δικαιούνται να συμμετάσχουν. 

1. Μεμονωμένες εργοληπτικές επιχειρήσεις: 

1.1. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην (1η, ή 2η, ή 3η εντ. Νομού 
ή 2ου επιλεγμένου νομού τάξη για έργα κατηγορίας 
ΟΔΟΠΟΙΙΑ). 


1.2. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. 

1.3. Προερχόμενες από ως ανωτέρω β 1 κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

2. Κοινοπραξίες Εργοληπτικών Επιχειρήσεων, των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ2 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4. Κοινοπραξίες εργοληπτικών επιχειρήσεων εγγε¬ 
γραμμένων στην τάξη Μ.Ε.ΕΠ. (Α2 τάξη για έργα κα¬ 
τηγορίας ΟΔΟΠΟΙΙΑ) με τις προϋποθέσεις της παρ. 
10 του άρθρου 16 του ΚΔΕ (αναβάθμιση ορίου λόγω 
κοινοπραξίας). 

5. Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσε¬ 
ων κατ' εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 7317,01 € και ισχύος 
τουλάχιστον 9 μηνών και 30 ημερολογιακών ημερών, 
μετά την ημέρα διεξαγωγής του διαγωνισμού δηλ. του¬ 
λάχιστον μέχρι την 18/12/2014. Ο χρόνος ισχύος των 
προσφορών είναι 9 μήνες. Το έργο χρηματοδοτείται από 
ΣΑΤΑ 2013. Η προθεσμία εκτέλεσης του έργου ορίζεται 
σε 90 ημερολογιακές ημέρες. 

Το αποτέλεσμα της δημοπρασίας θα εγκριθεί από 
την οικονομική επιτροπή του Δήμου Ανατολικής Μάνης. 

Ο Δήμαρχος 
ΠΕΤΡΟΣ ΑΝΔΡΕΑΚΟΣ 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ ΑΠΟΧΕΤΕΥΣΗΣ ΤΡΙΠΟΛΗΣ 

Αριθμ. 154 

Η Δημοτική Επιχείρηση Ύδρευσης και Αποχέτευσης 
Τρίπολης διακηρύσσει τη με ανοικτή δημοπρασία επιλο¬ 
γή αναδόχου, με το σύστημα προσφοράς με επί μέρους 
ποσοστά έκπτωσης κατά ομάδες τιμών σε συμπληρω¬ 
μένο τιμολόγιο ομαδοποιημένων τιμών της υπηρεσί¬ 
ας, για την κατασκευή του έργου «ΑΝΤΙΚΑΤΑΣΤΑΣΗ 
ΥΦΙΣΤΑΜΕΝΟΥ ΑΓΩΓΟΥ ΜΕΤΑΦΟΡΑΣ ΝΕΡΟΥ ΑΠΟ 
ΠΗΓΕΣ ΠΙΑΝΑΣ». 

1. Ο συνολικός προϋπολογισμός του έργου είναι 
7.770.000,00 ευρώ και η προσφορά που θα υποβληθεί θα 

αφορά το σύνολο του έργου. 

Ο συνολικός προϋπολογισμός του έργου αναλύεται σε: 

- Δαπάνη Εργασιών: 4.881.003,09 €. 

- Γενικά έξοδα και Όφελος εργολάβου (Γ.Ε.+Ο.Ε.): 
878.580,56 €. 

- Απρόβλεπτα (ποσοστού 9% επί της δαπάνης εργα¬ 
σιών και του κονδυλίου Γ.Ε.+ Ο.Ε.): 518.362,53 €. 

- Αναθεώρηση: 39.126,98 €. 

- Φόρος Προστιθέμενης Αξίας: 1.452.926,84 €. 

2. Τόπος εκτέλεσης του έργου είναι οι Δημοτικές ενό¬ 
τητες Τρίπολης και Φαλάνθου του Δήμου Τρίπολης. 

3. Ο διαγωνισμός θα διεξαχθεί σύμφωνα με το Ν. 3669/ 
08 «Κύρωση της Κωδικοποίησης της νομοθεσίας κα¬ 
τασκευής δημοσίων έργων» (ΚΔΕ), τα εκτελεστικά του 
διατάγματα όπως αυτά θα ισχύουν κατά την ημερομηνία 
αποστολής της Περίληψης Διακήρυξης για δημοσίευση 
στον Ελληνικό Τύπο και με τους όρους του τεύχους της 
αναλυτικής διακήρυξης. 

Κριτήριο για την ανάθεση της σύμβασης είναι η χαμη¬ 
λότερη τιμή, όπως ειδικότερα ορίζεται στον Ν. 3669/08. 

4. Ο διαγωνισμός θα διενεργηθεί στα γραφεία της 
Δημοτικής Επιχείρησης Ύδρευσης - Αποχέτευσης Τρί¬ 
πολης, Πλατεία νέας δημοτικής αγοράς, Τρίπολη. 

Ως ημερομηνία λήξης της προθεσμίας παραλαβής των 
προσφορών στο διαγωνισμό, ορίζεται η 18.2.2013, ημέρα 
Τρίτη και ώρα 10:00 π.μ. 

Αν για οποιονδήποτε λόγο δε διεξαχθεί η δημοπρασία 
την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί 
σε νέα ημερομηνία που θα καθορίσει με πράξη της η 
Προϊσταμένη Αρχή και η οποία θα γνωστοποιηθεί με 
ίεχ πέντε (5) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα (10:00 π.μ.). Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Οι ημεδαπές εργοληπτικές επιχειρήσεις καταθέτουν 
το φάκελο προσφοράς ιδιοχείρως στην Επιτροπή του 
Διαγωνισμού, σύμφωνα με τις κείμενες διατάξεις και 
τις απαιτήσεις των άρθρων 23 και 24 της διακήρυξης. 
Σε περίπτωση Κοινοπραξίας κατατίθεται από όλους 
τους κοινοπρακτούντες μαζί είτε από κοινό εκπρόσωπο 
τους σύμφωνα με τις κείμενες διατάξεις. Απαγορεύεται 
η εκπροσώπηση δύο ή περισσοτέρων προσφερόντων / 
διαγωνιζομένων από το ίδιο φυσικό πρόσωπο. 

Οι αλλοδαποί υποψήφιοι, που προέρχονται από κρά¬ 
τη - μέλη της Ε.Ε., του Ε.Ο.Χ. και από κράτη που έχουν 
κυρώσει τη συμφωνία του Π.Ο.Ε. για τις δημόσιες συμ¬ 


βάσεις, μπορούν να υποβάλλουν την προσφορά τους 
και ταχυδρομικά. Η αρχή που διεξάγει το διαγωνισμό 
δεν έχει ευθύνη, για την τυχόν εκπρόθεσμη άφιξη της 
προσφοράς στο πρωτόκολλό της. 

Οσον αφορά στην αποσφράγιση των οικονομικών 
προσφορών, θα είναι δημόσια και θα ακολουθηθεί η 
διαδικασία όπως αυτή αναγράφεται στην αναλυτική 
διακήρυξη. 

5. Το έργο χρηματοδοτείται από το Ε.Π. ΔΕΠΙΝ 2007 - 2013 
το ΠΔΕ και ίδιους πόρους και υπόκειται στις κρατήσεις 
που προβλέπονται για τα έργα αυτά. 

6. Εφόσον εφαρμόζεται το σύστημα υποβολής προ¬ 
σφοράς με επί μέρους ποσοστά έκπτωσης κατά ομάδες 
τιμών σε συμπληρωμένο τιμολόγιο ομαδοποιημένων 
τιμών της υπηρεσίας και έλεγχο ομαλότητας των προ- 
σφερομένων επί μέρους ποσοστών έκπτωσης (άρθρο 4 
παράγραφος 4β του Ν. 1418/84 και άρθρο 7 του Π.Δ. 609/ 
85), δεν προβλέπεται η υποβολή εναλλακτικών προσφο¬ 
ρών με βάση το άρθρο 14 του Π.Δ. 609/85. 

7. Στο διαγωνισμό δικαιούνται να συμμετάσχουν: 

Α. Μεμονωμένες εργοληπτικές επιχειρήσεις: 

Α1. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ. ΥΠΟ. 
ΜΕ.ΔΙ., εφόσον ανήκουν στην 4η ή 5η, ή στην 6η τάξη 
(μόνο για εργ. επιχειρήσεις με έδρα το νομό Αρκαδίας 
ή με δεύτερο νομό το νομό Αρκαδίας όπως δηλώνεται 
στην υπηρεσία τήρησης του Μ.Ε.ΕΠ. και αναφέρεται στη 
βεβαίωση εγγραφής, σύμφωνα με τις προϋποθέσεις του 
άρθρου 102 του Ν. 3669/2008 και της λοιπής σχετικώς 
ισχύουσας νομοθεσίας), για έργα κατηγορίας ΥΔΡΑΥ¬ 
ΛΙΚΩΝ ή ΗΛΕΚΤΡΟΜΗΧΑΝΟΛΟΓΙΚΩΝ. 

Α2. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Ορ¬ 
γανισμού Εμπορίου (Π.Ο.Ε.), ή από τρίτες χώρες που 
έχουν υπογράψει διμερείς συμφωνίες σύνδεσης με την 
Ευρωπαϊκή Ένωση, οι οποίες έχουν κυρωθεί με σχετική 
Απόφαση του αρμόδιου οργάνου της τελευταίας, και το 
κείμενο των οποίων επιτρέπει ρητώς το άνοιγμα των 
κοινοτικών διαγωνισμών σε υποψηφίους που προέρχο¬ 
νται από αυτές τις χώρες, στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ. 

Α3. Προερχόμενες από ως ανωτέρω Α2 κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

Β. Κοινοπραξίες Εργοληπτικών Επιχειρήσεων των πα¬ 
ραπάνω περιπτώσεων Α1, Α2 και Α3 σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του Ν. 3669/08 (ΚΔΕ) (Κοινοπραξία στην ίδια 
κατηγορία) και υπό τον όρο ότι κάθε Εργοληπτική Επι¬ 
χείρηση θα συμμετέχει στο κοινοπρακτικό σχήμα με 
ποσοστό όχι μικρότερο του 25% της καλούμενης κατη¬ 
γορίας. Κοινοπραξίες εργοληπτικών επιχειρήσεων για 
την κάλυψη των διαφόρων κατηγοριών των εργασιών 
του έργου υπό τους όρους της παρ. 3 του άρθρου 16 
του Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 

τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρή¬ 
σεων κατ’ εφαρμογή της παρ. 9 του άρθρου 16 του 
ν. 3669/08 («κύρια κατηγορία»). Κατά τα λοιπά εφαρ¬ 
μόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων'Εργων. 

8. Για την έγκυρη συμμετοχή στο διαγωνισμό κατατί¬ 
θενται από τους διαγωνιζόμενους, κατά τους όρους του 
άρθρου 24 του Ν. 3669/08 (ΚΔΕ), εγγυητικές επιστολές 
συμμετοχής, που ανέρχονται σε ποσοστό 2% επί του 
προϋπολογισμού της υπηρεσίας, χωρίς αναθεώρηση και 
Φ.Π.Α., ήτοι στο ποσό των 125.559,00 ευρώ. Οι εγγυητικές 
επιστολές απευθύνονται είτε στην υπηρεσία που διε¬ 
ξάγει το διαγωνισμό, είτε στο φορέα κατασκευής, είτε 
στον κύριο του έργου (όπως οι υπηρεσίες και φορείς 
αναφέρονται στις παρ. 1.1,1,2 και 1.3 της διακήρυξης) και 
σε περίπτωση διαγωνιζόμενης κοινοπραξίας πρέπει να 
είναι κοινές υπέρ όλων των μελών της. Οι εγγυητικές 
επιστολές συμμετοχής δεν γίνονται δεκτές, αν έχουν 
χρόνο ισχύος μικρότερο των έξι μηνών και 30 ημερών, 
από την ημερομηνία δημοπράτησης (άρθρο 24 παρ. 2 
και 3 του Ν, 3669/08 (ΚΔΕ)), δηλαδή πρέπει να έχουν 
ισχύ τουλάχιστον μέχρι 18/9/2014. 

9. Ο χρόνος ισχύος της οικονομικής προσφοράς ορίζε¬ 
ται σε έξι (6) ημερολογιακούς μήνες από την ημερομηνία 
κατάθεσής της. 

10. Η συνολική προθεσμία εκτέλεσης του έργου ορί¬ 
ζεται σε δεκαέξι (16) μήνες και αρχίζει από την ημέρα 
υπογραφής της σύμβασης. 

11. Η υποχρέωση προσκόμισης δικαιολογητικών Χρη¬ 
ματοδοτικής και Οικονομικής Ικανότητας υφίσταται στις 
περιπτώσεις δημοπράτησης έργων με συνολικό προϋ¬ 
πολογισμό ανώτερο της ανώτερο της 4ης τάξης του 
Μ.Ε.ΕΠ. (χωρίς αναθεώρηση και Φ.Π.Α.). 


12. Το σφραγισμένο έντυπο Οικονομικής Προσφοράς, 
το οποίο θα συμπληρώσουν οι διαγωνιζόμενοι για την 
προσφορά τους, καθώς και τα τεύχη δημοπράτησης που 
αναφέρονται στο άρθρο 5 (παρ. 2) με στοιχεία 2, 3, 4, 5, 
6, 7, 8 και 9 της αναλυτικής διακήρυξης, διατίθενται από 
τη Δημοτική Επιχείρηση'Υδρευσης - Αποχέτευσης Τρί¬ 
πολης (Δ.Ε.Υ.Α.Τ.), Πληροφορίες: τηλ. 2710 227753,227754. 

Τα στοιχεία αυτά χορηγούνται στους ενδιαφερομέ¬ 
νους από την αρχή που διεξάγει το διαγωνισμό (Δημο¬ 
τική Επιχείρηση'Υδρευσης - Αποχέτευσης Τρίπολης) 
μέχρι και την 12-02-2014 ημέρα Τετάρτη. Εφόσον ζη¬ 
τηθούν εμπρόθεσμα χορηγούνται το αργότερο εντός 
της επόμενης εργάσιμης ημέρας από την υποβολή της 
αίτησης χορήγησης. Για την παραλαβή των τευχών οι 
ενδιαφερόμενοι καταβάλλουν την δαπάνη αναπαραγω¬ 
γής τους, που ανέρχεται σε 40,00 ευρώ. 

Οι ενδιαφερόμενοι μπορούν ακόμα, τηρούμενης της 
ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ.λπ., στα 
γραφεία της Δημοτικής Επιχείρησης'Υδρευσης Αποχέ¬ 
τευσης Τρίπολης (Δ.Ε.Υ.Α.Τ.) που διεξάγει το διαγωνισμό 
κατά τις εργάσιμες ημέρες και ώρες. Μπορούν επίσης 
να λάβουν αντίγραφα αυτών με δαπάνες και φροντίδα 
τους. 

Οι αλλοδαποί υποψήφιοι από τα κράτη - μέλη της Ε.Ε., 
του Ε.Ο.Χ. και τα κράτη που έχουν κυρώσει τη σύμβα¬ 
ση του Π.Ο.Ε. για τις δημόσιες συμβάσεις μπορούν να 
παραλάβουν τα παραπάνω στοιχεία και ταχυδρομικά, 
εφόσον τα ζητήσουν έγκαιρα και εμβάσουν, κατόπιν συ¬ 
νεννόησης με την υπηρεσία που διεξάγει το διαγωνισμό, 
πέραν της αναφερομένης στην παράγραφο 2.1 δαπάνης 
και τη δαπάνη της ταχυδρομικής αποστολής τους. Η 
υπηρεσία αποστέλλει τα ζητηθέντα στοιχεία μέσω των 
Ελληνικών Ταχυδρομείων ή ιδιωτικών εταιρειών μετα¬ 
φοράς αλληλογραφίας και χωρίς να φέρει ευθύνη για 
την έγκαιρη άφιξη τους στον ενδιαφερόμενο. 

Περισσότερες πληροφορίες, θα δίνονται καθημερινά 
στα γραφεία της Δημοτικής Επιχείρησης'Υδρευσης - 
Αποχέτευσης Τρίπολης (Δ.Ε.Υ.Α.Τ.) κατά τις εργάσιμες 
ημέρες και ώρες. 

Τρίπολη, 28 Ιανουάριου 2014 

Ο Αντιπρόεδρος Δ.Σ. 

ΔΗΜΗΤΡΙΟΣ ΤΑΣΙΓΙΑΝΝΑΚΗΣ 

